ၶႅတ်ႉဢွင်ႇ

ဢူးၶႅတ်ႉဢွင်ႇ ၼႆႉ ပဵၼ် ၵေႃႉဢၼ်ႁၢပ်ႇဢဝ်ပုၼ်ႈၽွင်း ၸွမ်ၽွင်းလူင် ၵႃႈတီး ၸႄႈမိူင်းၶၢင်ယဝ်ႉ။ မၼ်းၼႆႉ ပဵၼ် ၵူၼ်းၶိူဝ်းၶၢင် ၸၢဝ်းၶရိတ်ႉယၢၼ်ႇၵေႃႉၼိုင်ႈသေ မိူဝ်ႈမၼ်းပႆႇႁဵတ်းၵၢၼ်ပၢႆးမိူင်းၼၼ်ႉ မၼ်းပဵၼ်မႃး မေႃယႃၽၢႆႇၶဵဝ်ႈယဝ်ႉ။ တီႈပၢင်လိူၵ်ႈတင်ႈၵူႈထၢၼ်ႈ 2015 ၼၼ်ႉ မၼ်းလုၵ်ႉတီႈ ၸႄႈဝဵင်းၸေႊၼႃးသေ ၶဝ်ႈၶႄႉၶဵင်ႇလႄႈ လႆႈဢွင်ႇပႄႉမႃးယဝ်ႉ။

တင်းပီႈဢၢႆႈသေ လႆႈပဵၼ်ၽူႈၶႄႉၶဵင်ႇၵၼ်မႃး 
ဢူးၶႅတ်ႉထဵင်ႇၼၢၼ်း ၵေႃႉဢၼ်ပဵၼ် ပီႈဢၢႆႈ ဢူးၶႅတ်ႉဢွင်ႇၼႆႉ ပဵၼ်ၸဝ်ႈပၢႆးမိူင်း ၶၢင်ၵေႃႉၼိုင်ႈသေ ပဵၼ် တႅၼ်းၽွင်းၵဝ်ႇ လုမ်းတႅၼ်းၽွင်းၼိူဝ်မႃးယဝ်ႉ။ ဢူးၶႅတ်ႉဢွင်ႇၼႆႉ ပဵၼ်ၽူႈၶဝ်ႈၸုမ်း ဢမျူဝ်းတႃး တီႇမူဝ်ႇၶရေႇၸီႇ ဢၽွႆႉၶျူၵ်ႉသေ ယွၼ်ႉလႆႈဢွင်ႇပႄႉတီႈ ပၢင်လိူၵ်ႈတင်ႈမႃးယဝ်ႉ ၵေႃႉပဵၼ် ပီႈဢၢႆႈၸမ်ႉ ပဵၼ် ၽူႈၶဝ်ႈပႃႇတီႇ ပျီႇထွင်ႇၸုၵျၢၼ်ႉၶႅင်ႇယေးၼိၼ်ႉ ၽုၼ်ႉၽျူဝ်းယေးပႃႇတီႇ လႄႈ မိူဝ်ႈပၢင်လိူၵ်ႈတင်ႈ 2015 ၼၼ်ႉ လႆႈသုမ်းမႃးယဝ်ႉ။

ၸၢၼ်ႈပၢၼ်ၸဝ်ႈပၢႆးမိူင်း 
ဢူးၶႅတ်ႉဢွင်ႇၼႆႉ မိူဝ်ႈမႆႇထိုင် ပၢင်လိူၵ်ႈတင်ႈ မိူဝ်ႈၼူဝ်ႇဝႅမ်ႇပႃႇ 2015 ၼၼ်ႉ မၼ်းဢမ်ႇၸႂ်ႈ ၽူႈၶဝ်ႈပႃႇတီႇလႂ်မႃး။ ထိုင် ပီ 2015 လႆႈပဵၼ် ၽူႈၶဝ်ႈပႃႇတီႇ ဢမျူဝ်းတႃး တီႇမူဝ်ႇၶရေႇၸီႇ ဢၽွႆႉၶျူၵ်ႉမႃးယဝ်ႉ။ ဢူးၶႅတ်ႉဢွင်ႇၼႆႉ မီး လုၵ်ႈၸၢႆးသွင်ၵေႃႉ လႄႈ လုၵ်ႈယိင်းသွင်ၵေႃႉယဝ်ႉ။

ၽိုၼ်ဢိင်